…………………… (sz.) napirend

**E L Ő T E R J E S Z T É S**

**a Képviselő-testület 2022. februári 24-ei rendes ülésére**

**Tárgy:** Javaslat a Budapest Főváros II. Kerület Önkormányzata és a Progress Promotion Kft., a McDonald’s hazai Developmental Licensee Partnerének a leányvállalata és az Örökség és Társadalom Alapítvánnyal együttműködési megállapodás megkötésére.

Készítette: …………………………

Kiss Nóra

önkormányzati tanácsadó s.k.

Látta: ……………………………

dr. Szalai Tibor jegyző

………………………………

dr. Silye Tamás jegyzői igazgató

*A napirend tárgyalása zárt ülést nem igényel!*

**Tisztelt Képviselő-testület!**

Budapest Főváros II. Kerületi Önkormányzat, együttműködésben a BKM Budapesti Közművek Nonprofit Zártkörűen Működő Részvénytársasággal minden hónapban rendszeresen komplex takarítást végez a Széll Kálmán téren. A Tiszta Buda-program és az Utcagondok-programra épült a Budapest Főváros II. Kerületi Önkormányzat, a BKM Budapesti Közművek Nonprofit Zártkörűen Működő Részvénytársaság és a hazai McDonald’s összefogása. Ebben az étterem munkatársai az üzemeltetési folyamat részeként naponta több alkalommal egy háztömbnyi körzetben összegyűjtik az eldobált szemetet, a BKM Budapesti Közművek Nonprofit Zártkörűen Működő Részvénytársaság kézi köztisztasági takarítója a hét minden napján, egy erre kialakított speciális kézikocsiba, szelektíven gyűjti a közterületen megjelenő hulladékot. Ezzel a vállalással a felek hozzájárulnak a főváros köztisztaságához és közösen tesznek a fenntarthatóságért is.

Budapest Főváros II. Kerületi Önkormányzat célul tűzi, hogy ehhez a kezdeményezéshez kapcsolódóan együttműködjön **a Progress Promotion Kft-vel, mint a hazai McDonald’s Developmental Licensee Partnerének leányvállalatával** és az **Örökség és Társadalom Alapítvánnyal**. Az együttműködés célja, hogy felhívja a figyelmet a fenntarthatóság fontosságára és javítsa a Széll Kálmán tér összképét, látványát.

Kérem a Tisztelt Képviselő-testületet az előterjesztés megtárgyalására.

**Határozati javaslat**

A Képviselő-testület úgy dönt, hogy a Felek együttműködési szándéka alapján Budapest Főváros II. Kerületi Önkormányzat együttműködési megállapodást köt **a Progress Promotion Kft-vel, mint a McDonald’s hazai Developmental Licensee Partnerének leányvállalatával** és az **Örökség és Társadalom Alapítvánnyal** a településkép javítása és a fenntarthatóság üzenetének közvetítésecéljából.

A Képviselő-testület felhatalmazza a polgármestert arra, hogy a fenntarthatóság témakörében együttműködési megállapodást írjon alá.

**Felelős:** Polgármester

**Határidő:** 2022. március 31.

(A határozat elfogadása egyszerű többségű szavazati arányt igényel.)

Budapest, 2022. február 15.

**Őrsi Gergely**

polgármester